CELEX: 32019D1886
Language: lv
Date: 2019-11-07 00:00:00
Title: Komisijas Īstenošanas Lēmums (ES) 2019/1886 (2019. gada 7. novembris), ar ko attiecībā uz Rumānijas reģionalizēšanu, ko veic, lai piemērotu aizsardzības pasākumus pret zirgu infekciozo anēmiju, groza Lēmumu 2010/346/ES (izziņots ar dokumenta numuru C(2019) 7873) (Dokuments attiecas uz EEZ)

11.11.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 290/26
               
            
         KOMISIJAS ĪSTENOŠANAS LĒMUMS (ES) 2019/1886
         (2019. gada 7. novembris),
         ar ko attiecībā uz Rumānijas reģionalizēšanu, ko veic, lai piemērotu aizsardzības pasākumus pret zirgu infekciozo anēmiju, groza Lēmumu 2010/346/ES
         (izziņots ar dokumenta numuru C(2019) 7873)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1990. gada 26. jūnija Direktīvu 90/425/EEK par veterinārajām pārbaudēm, kas piemērojamas Savienībā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (1), un jo īpaši tās 10. panta 4. punktu,
         tā kā:
         
                     (1)
                  
                  
                     Zirgu infekciozā anēmija (“ZIA”) ir vīrusa izraisīta slimība, kas skar tikai zirgu dzimtas dzīvniekus. Parasti inkubācijas periods ir no vienas līdz trim nedēļām, bet tas var ilgt līdz pat trijiem mēnešiem. Inficētie zirgu dzimtas dzīvnieki paliek infekciozi visu mūžu, un tie, iespējams, var pārnest infekciju citiem zirgu dzimtas dzīvniekiem. Inficēšanās ar ZIA nav acīm redzama, ja vien nāves cēlonis nav kāda no akūtām klīniskām lēkmēm virēmijas laikā, tādējādi pārnešanas iespēja ievērojami palielinās. Infekciju lokāli var pārnest asinssūcēji dunduri ar inficēta zirgu dzimtas dzīvnieka asinīm, kā arī in utero auglim. Slimības izplatība lielos attālumos iespējama galvenokārt tad, ja tiek pārvietoti inficētie dzīvnieki, to sperma, olšūnas un embriji, tiek lietotas inficētas adatas vai veikta infūzija ar vīrusu saturošiem asins pagatavojumiem.
                  
               
                     (2)
                  
                  
                     ZIA ir saskaņā ar Padomes Direktīvas 2009/156/EK (2) I pielikumu obligāti ziņojama slimība. Turklāt Padomes Direktīva 82/894/EEK (3) paredz, ka par ZIA uzliesmojumiem jāinformē Komisija un pārējās dalībvalstis, izmantojot dzīvnieku slimību paziņošanas sistēmu (“ADNS”).
                  
               
                     (3)
                  
                  
                     Atšķirībā no dzīvnieku veselības stāvokļa citās dalībvalstīs dažās Rumānijas daļās ZIA ir endēmiska un nacionālā izskaušanas programma vēl nav pabeigta. Tāpēc ar Komisijas Lēmumu 2010/346/ES (4) tika noteikti aizsardzības pasākumi pret zirgu infekciozo anēmiju Rumānijā.
                  
               
                     (4)
                  
                  
                     Tomēr Augu, dzīvnieku, pārtikas aprites un dzīvnieku barības pastāvīgās komitejas 2019. gada jūnija sanāksmē Rumānijas kompetentās iestādes iepazīstināja pārējās dalībvalstis un Komisiju ar stāvokļa ziņojumu, kurš liecina, ka kopumā slimības izskaušanā ir panākts progress un dažas Rumānijas daļas ir bijušas brīvas no šīs slimības ilgāk nekā 12 mēnešus vai slimības prevalence nav bijusi lielāka par to, kas reģionāli novērota citās dalībvalstīs. Tāpēc ir lietderīgi noteikt to Rumānijas teritorijas daļu, attiecībā uz kuru jāpiemēro Lēmumā 2010/346/ES noteiktie aizsardzības pasākumi.
                  
               
                     (5)
                  
                  
                     Tāpēc Lēmuma 2010/346/ES pielikums būtu attiecīgi jāgroza.
                  
               
                     (6)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Lēmuma 2010/346/ES pielikumu aizstāj ar šā lēmuma pielikumu.
         
         
            2. pants
            Šis lēmums ir adresēts dalībvalstīm.
         
         
            Briselē, 2019. gada 7. novembrī
            
               
                  Komisijas vārdā –
               
               Vytenis ANDRIUKAITIS
               
                  Komisijas loceklis
               
            
         
         
            (1)  OV L 224, 18.8.1990., 29. lpp.
         
         
            (2)  Padomes 2009. gada 30. novembra Direktīva 2009/156/EK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm (OV L 192, 23.7.2010., 1. lpp.).
         
            (3)  Padomes 1982. gada 21. decembra Direktīva 82/894/EEK par dzīvnieku slimību paziņošanu Kopienā (OV L 378, 31.12.1982., 58. lpp.).
         
            (4)  Komisijas 2010. gada 18. jūnija Lēmums 2010/346/ES par aizsardzības pasākumiem pret zirgu infekciozo anēmiju Rumānijā (OV L 155, 22.6.2010., 48. lpp.).
      
      
         
            PIELIKUMS
            
               
                  
                     “PIELIKUMS
                     Reģioni, kas minēti 1. panta 1. punkta a) apakšpunktā:
                     
                                 
                                    Dalībvalsts
                                 
                              
                              
                                 
                                    Reģions
                                 
                              
                              
                                 
                                    Piezīme
                                 
                              
                           
                                 Rumānija
                              
                              
                                 Bihor
                              
                              
                                  
                              
                           
                                  
                              
                              
                                 Satu Mare
                              
                              
                                  
                              
                           
                                  
                              
                              
                                 Maramureș
                              
                              
                                  
                              
                           
                                  
                              
                              
                                 Bistriț-Năsăud
                              
                              
                                  
                              
                           
                                  
                              
                              
                                 Sălaj
                              
                              
                                  
                              
                           
                                  
                              
                              
                                 Cluj
                              
                              
                                  
                              
                           
                                  
                              
                              
                                 Mureș
                              
                              
                                  
                              
                           
                                  
                              
                              
                                 Harghita
                              
                              
                                  
                              
                           
                                  
                              
                              
                                 Alba
                              
                              
                                  
                              
                           
                                  
                              
                              
                                 Sibiu
                              
                              
                                  
                              
                           
                                  
                              
                              
                                 Brașov
                              
                              
                                  
                              
                           
                                  
                              
                              
                                 Hunedora
                              
                              
                                  
                              
                           
                                  
                              
                              
                                 
                                    Caraș-Severin
                                 
                              
                              
                                  
                              
                           
                                  
                              
                              
                                 Gorj
                              
                              
                                  
                              
                           
                                  
                              
                              
                                 Vâlcea
                              
                              
                                  
                              
                           
                                  
                              
                              
                                 Tulcea
                              
                              
                                  
                              
                           
               ”